شەفەق
نیوز/ لە چوارچێوەی هەڵمەت جەهانی رویوەرویبوین تونوتیژی دژوە ژن، ک ئەرا ماوەی 16
رووژ رووژ وەردەوام بوود، دامەزرانن ریخریاگ ژنانەی (شۆخ)  لە گەرمیان راگەینیا، ئەرا ئەوزەڵکردن توانایل ژن
لە گەرمیان، و کارکردن ئەرا دەرخستن توانایل ژن و زیایکردن هووشیاری ئەرا نواگردن
تونوتیژی دژوە ژن.
هەیفا
مەجید خانمە وەڕیەوبەر ریخریایەگە ئەرا ئاژانس شەفەق نیوز وت: ئمڕوو وە فەرمی راگەیانن
ریخریاگمان کردیمن، وە ئامادوبوین سەرپەرشتیاری ئیدارەی گەرمیان و بڕیگ لە وەرپرسەیل
حکومەتی و حزبی، و بەرنامەی کاریان لەی ماوە ئاشکرا کردیمن، ک ئی ماوە تایبەتە وە رویوەرویبوین
گشت شیوەیل تونوتیژی دژوە ژن.
وتیش:
ریخریایەگە گورج و پسپۆڕە، و ئەوەسا ئەرا دەرخستن توانا و بەهرەیل ژن لە گشت بوارەیل
کار کەێد.
وتیش:
بارەگای سەرکی ریخریایەگە کەفێدە گەرمیان، باوجی ئیمە کارەیلمان لە گشت ناوچەی هەرێم
کوردستان وەگورەی ریسگا بەرنامەیل ئەنجام دەیمن.
لەباوەت
چالاکیەیل ریخریایەگە، خانمە وەڕیەوبەر ریخریایەگە وت: وە کۆنگرە و کۆڕ وچالاکەیل هەمەڕەنگ
و هوشیارکردن ئەرا تاکەیلیگ لە هەردوگ ڕەگەز وەڕیەو چن.
مەجید
دیاری کرد ک چالاکیەیل راگەیانن ریخریایەگە ک کەفتە وەرد هەڵمەت جەهانی رویوەرویبوین
تونوتیژی دژوە ژن، نمایشکردن ڤیدیۆ و گورانی فۆلکلۆری ئەرا دویەتەیل خانەقین سەروە
وەڕیەوبەرایەتی روشنهویری و هونەرەی لە خانەقین لەناوی بوی، وەگەرد پیشکەشکردن پارچەیل
لە شعر ژنانە، وهەمیش وتار بەڕێز سەرپەرشتیار ئیدارەی گەرمیان.
